《夜坐书怀》
宋代·朱南杰

挑灯看彻后村诗，忽尔惮惮百所思。
不待人言已知错，要知分定盍如斯。
但求甘旨安无事，浪说荣华自有时。
倒指新篘当已熟，且煨闽芋一中之。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。